**Antti Samuli Roppo** (9. helmikuuta 1989 Tampere – 8. helmikuuta 2018 Tampere) oli suomalainen jääkiekkoilija. Hän pelasi SM-liigassa Tampereen Ilveksessä ja HPK:ssa yhteensä 128 runkosarja- ja kaksi playoff-ottelua tehopistein 12+10=22 sekä keräten 16 jäähyminuuttia. Lisäksi hän pelasi Mestiksessä LeKissä ja KooKoossa.

Ura
---

### Seuraura

Roppo Ilveksen paidassa hänen tulokaskaudellaan 2008–2009.
Roppo on Tampereen Ilveksen kasvatti. Hän voitti B-nuorten mestaruuden keväällä 2006, jolloin Roppo toimi Ilveksen varakapteenina. Kaudella 2007–2008 hän oli 20 osumallaan Ilveksen kolmanneksi paras maalintekijä ja sijoittui A-nuorten SM-liigan maalipörssissä kahdeksanneksi Tapparan Tomi Peltosen kanssa. Samalla kauden Roppo pelasi myös ensimmäiset miesten pelinsä; hän pelasi syyskaudella neljä Mestis-ottelua alle 20-vuotiaiden maajoukkueessa ja siirtotakarajalla, tammikuun 2008 lopulla Roppo siirtyi loppukaudeksi lainalle Lempäälän Kisan riveihin. Hän pelasi joukkueessa seitsemän runkosarjaottelua sekä kolme playoff-ottelua. Roppo voitti LeKin pudotuspelien sisäisen piste- ja maalipörssin tehoilla 3+2=5.

Roppo aloitti kauden 2008–2009 Ilveksessä. Hän debytoi SM-liigassa kauden avausottelussa 11. syyskuuta 2008 paikallisvastustaja Tapparaa vastaan. Yhteensä Ropon tulokaskausi toi 33 runkosarja- ja kahdessa playoff-ottelussa yhden syöttöpisteen. Hän pelasi kauden aikana myös yhteensä 15 Mestis-ottelua alle 20-vuotiaiden maajoukkueessa ja LeKissä. Roppo pelasi ison osan kaudestaan myös Ilveksen A-nuorissa. Hänellä oli optio myös kaudesta 2009–2010, mutta Ilveksen SM-liigajoukkueessa suhteellisen pieneen rooliin jäänyt Roppo jätti sen käyttämättä ja siirtyi seuraavaksi kaudeksi USHL-joukkue Indiana Icen riveihin. Hän oli joukkueen paras maalintekijä ja kolmanneksi paras pistemies tehoilla 27+18=45.

Kaudeksi 2010–2011 Roppo siirtyi kaksivuotisella sopimuksella Hämeenlinnan Pallokerhoon. Ensimmäisellä sopimuskaudellaan hän pelasi myös kaksi ottelua lainalla LeKissä marraskuussa 2010. Yhteensä Roppo teki kauden aikana 41 runkosarjaottelussa tehot 6+4=10. Hän teki liigauransa avausmaalin kauden viidennessä ottelussa 28. syyskuuta 2010 Kalevan Palloa vastaan. Roppo palkittiin ottelun *Ilta-Sanomien* kahden tähden tähtipelaajana. Kauden 2011–2012 hän pelasi kokonaan SM-liigassa ja teki liigan yhden kauden piste-ennätyksensä tehoilla 6+5=11.

Huhtikuussa 2012 Roppo teki vuoden mittaisen sopimuksen Mestis-joukkue KooKoon kanssa. Hän voitti kauden 2012–2013 päätteeksi Mestis-hopeaa.

### Maajoukkueura

Roppo pelasi alle 20-vuotiaiden MM-kilpailuissa vuonna 2009 ja alle 18-vuotiaiden MM-kilpailuissa vuonna 2008. Hän toimi jälkimmäisenä mainitussa turnauksessa Suomen varakapteenina. Yhteensä Roppo on pelannut kuusi nuorten ja 36 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Ilves | A-SM | 39 | 11 | 15 | 26 | 10 | 5 | 1 | 0 | 1 | 2 |
| 2007–2008 | Suomi U20 | Mestis | 4 | 0 | 3 | 3 | 0 | – | – | – | – | – |
|  | LeKi | Mestis | 7 | 4 | 2 | 6 | 2 | 3 | 3 | 2 | 5 | 0 |
|  | Ilves | A-SM | 35 | 20 | 16 | 36 | 10 | – | – | – | – | – |
| 2008–2009 | Suomi U20 | Mestis | 6 | 2 | 4 | 6 | 0 | – | – | – | – | – | JMM | 6 | 2 | 1 | 3 | 0 |
|  | LeKi | Mestis | 9 | 3 | 2 | 5 | 2 | – | – | – | – | – |
|  | Ilves | A-SM | 18 | 13 | 7 | 20 | 2 | – | – | – | – | – |
|  | Ilves | SM-liiga | 33 | 0 | 1 | 1 | 2 | 2 | 0 | 0 | 0 | 0 |
| 2009–2010 | Indiana Ice | USHL | 59 | 27 | 18 | 45 | 4 | 9 | 3 | 3 | 6 | 4 |
| 2010–2011 | LeKi | Mestis | 2 | 1 | 2 | 3 | 0 | – | – | – | – | – |
|  | HPK | SM-liiga | 41 | 6 | 4 | 10 | 6 | – | – | – | – | – |
| 2011–2012 | HPK | SM-liiga | 54 | 6 | 5 | 11 | 10 | – | – | – | – | – |
| 2012–2013 | KooKoo | Mestis | 43 | 10 | 8 | 18 | 8 | 11 | 2 | 1 | 3 | 4 |
| 3 kautta | yhteensä | SM-liiga | 128 | 12 | 10 | 22 | 18 | 2 | 0 | 0 | 0 | 0 |
| 4 kautta | yhteensä | Mestis | 71 | 20 | 21 | 41 | 12 | 14 | 5 | 3 | 8 | 4 |

Lähteet
-------

* Antti Roppo The Internet Hockey Databasessa (englanniksi)
* Antti Roppo Eurohockey-sivustolla (englanniksi)
* Antti Roppo *Elite Prospects*. Everysport Media Group AB.  (englanniksi)
* Antti Roppo Jatkoaika.comissa (Internet Archive)

### Viitteet

1. ↑  Kuolinilmoitus.  *Aamulehti*, 25.2.2018, s. B16.
2. ↑  Mattila ja Roppo kevääksi Lempäälään  31.1.2008. Jatkoaika.com. Viitattu 6.6.2012.
3. 1 2 3  EliteProspects
4. ↑  Ilvekselle jatkosopimuksia  16.2.2009. Jatkoaika.com. Viitattu 6.6.2012.
5. ↑  Antti Roppo lähtee rapakon taakse  17.9.2009. Jatkoaika.com. Viitattu 6.6.2012.
6. ↑  HockeyDB
7. ↑  Juuso Puustinen Kerhoon – HPK solmi viisi sopimusta  11.5.2010. Jatkoaika.com. Viitattu 6.6.2012.
8. ↑  HPK solmi viisi uutta sopimusta!  11.5.2010. HPK. Viitattu 14.5.2010. [vanhentunut linkki]
9. ↑  LeKi vahvisti miehistöään  5.11.2010. Jatkoaika.com. Viitattu 6.6.2012.
10. ↑  Tilastot - SM-liiga  28.9.2010. SM-liiga.  Arkistoitu 9.7.2011. Viitattu 6.6.2012.
11. ↑  KooKoo julkaisi joukkonsa  10.4.2012. Jatkoaika.com. Viitattu 6.6.2012.
12. ↑  KooKoo julkisti kauden 2012–2013 ensimmäiset sopimukset *Mestis.fi*.  10.4.2012. Mestis.  Arkistoitu 5.3.2016. Viitattu 13.4.2012. (englanniksi)